બીજી તરફ શિસ્ત સમિતિ મૌન છે. આમ તો શિસ્ત સમિતિએ શહેર મહિલા કોંગ્રેસના બે હોદ્દેદારો સામે શિસ્તભંગનાં પગલાં ભર્યાં છે. તાલાલા તાલુકા પંચાયતની કારોબારી બેઠકમાં પક્ષ વિરોધી તત્વો શિસ્તમાં રહે તે માટે વ્હીપ બહાર પાડ્યો છે. તેમ છતાં ટોચના નેતાઓ માટે ધારાસભ્યો સહિતના આગેવાનો વચ્ચે થઇ રહેલા ‘દંગલ’ને શિસ્ત સમિતિ જાહેરમાં વખોડવાની હિંમત કરતી નથી. શિસ્ત સમિતિના ચેરમેન નટવરસિંહ મહીડા કહે છે, ‘ધારાસભ્યોની બેઠકમાં મુખ્યપ્રધાનની ઉમેદવારી માટે કોઇને સમર્થન નહીં આપવાની સૂચના આપીએ છીએ. કેટલાક આગેવાનોને મૌખિક ઠપકો પણ આપીએ છીએ. પરંતુ કોઇ કોઇવાર ભાષણ કરતી વખતે કોઇ આગેવાન કે કાર્યકર વધારે પડતા ઉત્સા‌િહત બને છે, એટલે વાસ્તવમાં શિસ્તભંગ જેવું કશું જ નથી!